# [4] pielikums

Atklāta konkursa

**“Degvielas piegāde”**

**Iepirkuma identifikācijas Nr. “INP 2016/23”**

Nolikumam

**Iepirkuma Līgums Nr…………….**

**Degvielas piegāde**

Ilūkstē, 2017.gada …………………….

-----------------, reģistrācijas Nr.-----------, juridiskā adrese:\_\_\_\_\_\_, LV\_\_\_, tās **……………………………..** personā (turpmāk tekstā **Pasūtītājs**), no vienas puses, kurš rīkojas saskaņā ar\_\_\_\_\_, un

**…………..,** Reģ. Nr. …………………, juridiskā adrese: …………………. , tās ……………………………………….. personā, kurš rīkojas uz ………….. pamata (turpmāk tekstā **Pārdevējs**), no otras puses, abi kopā turpmāk saukti Puses vai Līdzēji,

 pamatojoties uz Likumu “Publisko iepirkumu likums” un Pasūtītāja veikto iepirkuma procedūru “………………………………………….”) , turpmāk šā līguma tekstā saukta – **Iepirkuma** – rezultātiem, izsakot savu gribu brīvi – bez maldiem, viltus un spaidiem, noslēdza šo līgumu, turpmāk tekstā – **Līgums**, ar šādiem noteikumiem:

**1. Līguma priekšmets un līguma summa**

1.1. **Pārdevējs** pārdod un **Pasūtītājs** pērk ……………………………………**degvielas uzpildes stacijā** Latvijas Republikas teritorijā (turpmāk tekstā – **DUS**) **Degvielu …………………………………………… vajadzībām** (turpmāk tekstā – **Prece**), kas atbilst tehniskajai specifikācijai, iepirkuma piedāvājumam un pasūtījumam, izmantojot pārdevēja izsniegtas derīgas degvielas kredītkartes *vai talonus* (turpmāk tekstā – vārds “*Karte*”” atbilst vārdam “*Talons*”) vai ņemot vērā izsniegto preču pavadzīmi un/vai atbilstošiem grāmatvedības attaisnojošiem dokumentiem (ņemot vērā konkursa piedāvājumā minēto).

1.2. Par derīgu uzskatāma Karte, kura atbilst **Pārdevēja** izdoto karšu raksturlielumiem un kuras tekošajā kontā (turpmāk tekstā – Konts) atrodas tik liela naudas summa (Kredītkartēm ir piešķirts kredīts), kas nepieciešama un pietiekama **Pasūtītāja** izvēlēto Preču cenu samaksai.

1.3. Līguma apjoms ir **……………………………. litri Dīzeļdegvielas un …………………………. litri Benzīna E-95**, saskaņā ar **Pasūtītāja** iepirkuma konkursa nolikuma noteikumiem un **Pārdevēja** piedāvājumu minētajam iepirkumam.

1.4. **Līguma kopējā summa par preci saskaņā ar Pārdevēja piedāvājumu ir EUR ………………………………….. (………………………… euro …………….. centi) bez PVN 21% apmērā, tajā skaitā PVN 21 % - EUR ………………………, bet kopā ar PVN 21% Līguma kopējā summa ir EUR …………………………………………..**

1.5. Līguma kopējā summa un atlaide ir fiksēta un nemainās visā Līguma darbības laikā.

1.6. Ja degvielas tirgus cena krītas/ceļas par šajā līgumā un līguma pielikumā (-os) noteikto, tad attiecīgi tiek samazināta/palielināta arī šajā līgumā noteiktā degvielas cena.

1.7. **Pārdevējs Pircējam** nodrošina nemainīgu atlaidi par 1 (vienu) litru degvielas EUR\_\_\_\_\_\_\_\_\_\_apmērā bez PVN 21% visa līguma darbības laikā.

**2. Pušu tiesības un pienākumi**

2.1. **Pārdevējs** apņemas izgatavot un izsniegt **Pasūtītājam** tā pasūtītās Kartes, ja tās **Pasūtītājam** ir nepieciešamas.

2.2. **Pasūtītājs**, pasūtot Pārdevējam Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākais lietošanai nepieciešamo informāciju.

2.3. **Pasūtītājs** apņemas ievērot **Pārdevēja** norādījumus, kas attiecas uz Karšu izmantošanu.

2.4. **Pasūtītājs** apņemas iemaksāt Kartes kontā **Pārdevējam** tādu naudas summu (turpmāk tekstā – summa), lai ar to varētu segt pie **Pārdevēja** iegādāto Preču vērtību.

2.5. **Pārdevējs,** izgatavojot **Pasūtītājam** Karti, atver Kartes kontu, uz kuru **Pasūtītājs** Kartes darbības laikā var pārskaitīt norēķiniem par Preci nepieciešamo summu.

2.6. **Pasūtītājs** var nodot Kartes lietot trešajām personām un ir materiāli atbildīgs par trešo personu izdevumiem visu Līguma darbības laiku, izņemot Līgumā minētajos gadījumos.

2.7. Līdz nākamā mēneša 5.datumam **Pārdevējs** par iepriekšējo kalendāro mēnesi iesniedz **Pasūtītājam** Kartes Konta pārskatu par Konta naudas līdzekļu kustību un rēķinu, kurš jāapmaksā **15 dienu laikā** pēc rēķina saņemšanas. Atskaite un rēķins tiek izsūtīti pa pastu **Pārdevējam**.

2.8. Savukārt, ja **Puses neizmanto karšu norēķinu sistēmu**, tad Preces cena **tiek noteikta euro un fiksēta preču pavadzīmē.**

2.9. Līguma 2.8.punktā noteiktie **Norēķini tiek veikti ar pārskaitījumu šajā Līgumā norādītajā** **Pārdevēja** bankas kontā **15 dienu laikā** pēc Preces piegādes un **preču pavadzīmes saņemšanas brīža**. Par maksājuma veikšanas dienu tiek uzskatīta diena, kad naudas summa tiek pārskaitīta no **Pasūtītāja** bankas norēķinu konta.

2.10. **Pārdevējs** nodrošina degvielas uzpildi jebkurā no konkursa piedāvājumā minētajām degvielas uzpildes stacijām visā līguma darbības laikā.

**3. Preču kvalitāte**

3.1. Precei, kas tiek pārdota saskaņā ar Līguma noteikumiem, jāatbilst izgatavotājrūpnīcas izsniegtajam kvalitātes sertifikātam un/vai Latvijas Republikas standarta prasībām.

3.2**.Pārdevējs** apņemas nodrošināt piegādājamās degvielas kvalitāti, atbilstoši degvielas atbilstības sertifikātiem, kas iesniegti Iepirkumā.

3.3. Pretenzijas par Preces kvalitāti **Pasūtītājs** iesniedz **Pārdevējam** rakstveidā saskaņā ar Latvijas Republikas normatīvajiem aktiem. **Pārdevējs** atlīdzina **Pasūtītājam** zaudējumus, kuri radušies nekvalitatīvas Preces lietošanas laikā saskaņā ar Latvijas Republikas normatīvajiem aktiem.

3.4. Ja **Pārdevējs Pasūtītāja** iesniegto pretenziju par Preces kvalitāti neatzīst, jebkura no **Pusēm** atzinuma sniegšanai par Preces kvalitāti var pieaicināt ekspertu. Ja pieaicinātais eksperts pamatoti apstiprina nekvalitatīvas Preces faktu, **Pārdevējs** sedz **Pasūtītāja** zaudējumus, kuri radušies **Pasūtītājam** sakarā ar nekvalitatīvu Preci, kā arī ar eksperta darbību saistītos izdevumus.

**4. Pušu atbildība**

4.1. **Puses** nes pilnu atbildību par Līguma saistību neizpildi vai nepienācīgu izpildi.

4.2. **Puse**, kura pārkāpusi Līguma noteikumus un nodarījusi zaudējumus otrai pusei, atlīdzina tos Latvijas Republikas normatīvo aktu noteiktajā kārtībā.

**5. Kartes nozaudēšana**

5.1. Ja Karte tiek pazaudēta vai prettiesiski nonāk trešās personas valdījumā, par to nekavējoties jāziņo **Pārdevējam** rakstiskā veidā pa faksu vai/un mutiski pa pušu rekvizītos norādīto tālruni.

**6. Pretenzijas un to izskatīšanas kārtība**

6.1. Pretenzijas par varbūtējām kļūdām Atskaitē **Pārdevējs** pieņem rakstiski 30 (trīsdesmit) dienu laikā no dienas, kad **Pasūtītājs** ir saņēmis Atskaiti.

6.2. Pamatojoties uz **Pasūtītāja** iesniegumu, **Pārdevējs** veic izmeklēšanu, par kuras rezultātiem iesniedz **Pasūtītājam** izvērstu Konta izrakstu 10 (desmit) dienu laikā pēc **Pasūtītāja** iesnieguma saņemšanas.

6.3. Visus strīdus un domstarpības, kas varētu rasties Līguma izpildes laikā, **Puses** risina sarunu ceļā. Ja **Puses** nevar vienoties, strīdus izskata Latvijas Republikas tiesa LR normatīvajos aktos noteiktā kārtībā.

**7. Kartes un Līguma darbības laiks**

7.1. Kartes derīguma termiņš ir spēkā visu Līguma darbības laiku. Kartes derīguma termiņš ir norādīts uz katras kartes. Karte tiek atjaunota automātiski, ja tā ir bijusi aktīva (klients to ir lietojis) pēdējo trīs mēnešu laikā pirms derīguma termiņa beigām.

7.2. Līgums stājas spēkā no tā parakstīšanas brīža, un **tas ir spēkā līdz** **pušu saistību izpildei.**

7.3. Jebkura **Puse** Līgumu var pārtraukt, rakstiski paziņojot otrai pusei 30 dienas iepriekš. **Pasūtītājam** Līguma pārtraukšanas dienā ir jāatdod Kartes **Pārdevējam** un **Pasūtītājam** ir tiesības saņemt atpakaļ Kartē esošo neizlietoto summu Kartes nodošanas dienā.

7.4. Šis līgums ir saistošs **Pusēm** un trešajām personām, kas likumīgi pārņem viņu tiesības un pienākumus.

**8. Nepārvarama vara**

8.1. **Puses** tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas vai ārkārtēju apstākļu rezultātā, kurus **Puses** nevarēja paredzēt un novērst. Par tādiem ir uzskatāmi: stihiskas nelaimes, katastrofas, elektropadeves bojājumi, blokāde, kara darbība, valsts pārvaldes institūciju rīkojumi, lēmumi vai aizliegumi u.c. ārkārtēji, **Pušu** kontrolei nepakļauti apstākļi.

8.2. **Puse**, kura atsaucas uz iepriekšminētajiem apstākļiem, trīs dienu laikā nosūta paziņojumu otrai **Pusei** un rakstveidā vienojas par Līguma noteikumu tālāko izpildi, kā arī par saistību izpildei nepieciešamo pagarinājumu. Tāpat arī vienai **Pusei** jāziņo otrai **Pusei** par nepārvaramas varas un ārkārtēju apstākļu darbības beigām, pamatojoties uz ko **Puses** vienojas par turpmāko rīcību.

8.3. Ja **Puse** neinformē par šādiem apstākļiem otru **Pusi** saprātīgā laikā un kārtībā, tā zaudē tiesības atsaukties uz šādu apstākļu esamību un ir atbildīga par otrai **Pusei** nodarītajiem zaudējumiem.

8.4. **Pusēm** šādos apstākļos ir jāveic visi pasākumi, lai pēc iespējas samazinātu iespējamos zaudējumus otrai **Pusei.**

8.5. Ja nepārvaramas varas apstākļi pastāv ilgāk kā trīs mēnešus, Līguma darbība tiek izbeigta un **Puses** veic savstarpējo norēķinu.

8.6. Nepārvaramas varas apstākļu esamība ir jāpierāda **Pusei**, kura uz tiem atsaucas.

**9. Noslēguma noteikumi**

9.1. Līgums ir sastādīts divos eksemplāros, katrai **Pusei** pa vienam eksemplāram. Abiem eksemplāriem ir vienāds juridiskais spēks.

9.2. Šajā Līgumā neatrunātajos jautājumos **Puses** vadās no Latvijas Republikā spēkā esošajiem normatīvajiem aktiem.

9.3. Visi Līguma grozījumi un papildinājumi noformējami rakstveidā. Tie stājas spēkā, kad tos ir parakstījušas abas **Puses** un kļūst par Līguma neatņemamām sastāvdaļām.

9.4. **Puses** ar saviem parakstiem apliecina, ka tām ir saprotams Līguma saturs, nozīme un sekas, atzīst Līgumu par pareizu, savstarpēji izdevīgu un labprātīgi vēlas to apliecināt.

**10. Pušu rekvizīti un paraksti**

|  |  |
| --- | --- |
| **PASŪTĪTĀJS** | PĀRDEVĒJS |
|  |  |
| Reģ.Nr.  | Reģ.Nr.  |
|  |  |
| Faksa Nr.:  | Faksa Nr.:  |
| E-pasta adrese:  | E-pasta adrese:  |
| Konta Nr.  | Konta Nr.  |
|  | Banka:  |
| Bankas kods: UNLALV2X | Bankas kods:  |
| **………………… (amats)** \_\_\_\_\_\_\_\_\_\_\_\_\_\_\_\_\_/ **\_\_\_\_\_\_\_\_\_\_\_\_\_\_\_** /z.v. | **………………… (amats)****\_\_\_\_\_\_\_\_\_\_\_\_\_\_\_\_\_/ \_\_\_\_\_\_\_\_\_\_ /**z.v. |